Opprinnelsen til Richmond Locomotive & Machine Works var verkstedet til William E. Tanner. I 1865 ble han kompanjong med Alexander Delaney som hadde erfaring fra Tredegar Iron Works i Richmond. De stiftet firmaet og startet produksjon av dampkjeler, stasjonære dampmaskiner og sagbruksmaskineri. Bedriften blomstret, og i 1882 ble navnet endret til . I 1883 ble fabrikken ødelagt i brann. Den ble umiddelbart bygd opp igjen, men i Shockoe Valley som på det tidspunktet var like utenfor Richmonds bygrense. Her ekspanderte bedriften, og startet å bygge lokomotiver, dampvogner og dampdrevne sporvogner i 1886. For å finansiere gjenoppbyggingen og utvidelsene av fabrikken hadde selskapet tatt opp store lån. Dette medførte at firmaet ikke greide å betale avdragene, og i 1887 tok Joseph Bryan - en av de største kreditorene - over Tanner & Delaney Engine Company. Han fikk med seg William R. Trigg, og de omorganiserte det hele under navnet .